Auk aðstandenda gagnasafnanna sem Málið sækir efni sitt til hafa aðrir starfsmenn lagt ritstjórninni lið við hönnun og undirbúning , m.a . Vefgáttin málið.is var opnuð 2016 á degi íslenskrar tungu , 16. nóvember . Hvað varðar mismunandi markmið og innihald gagnasafnanna má meðal annars benda á að Beygingarlýsing íslensks nútímamáls geymir orð og beygingar sem tíðkast í íslensku og hún er fyrst og fremst unnin í anda lýsandi málfræði – enda þótt einnig sé að finna þar athugasemdir og ábendingar um notkun . Í safninu eru nú tæplega 260 þús. beygingardæmi . Skal í því sambandi bent á eigin vef Íðorðabankans . Hún miðlar fróðleik , skýringum og skýringatilgátum um uppruna og söguleg vensl íslenskra orða og orðmynda , jafnt úr fornu máli sem úr nútímaíslensku . Orðsifjabókin kom út á prenti 1989 á vegum Orðabókar Háskólans . MálfarsbankinnMálfarsbankinn geymir safn stuttra greina um málfarsleg efni . Þar er leitast við að benda á málnotkun sem almennt hefur verið talin best við hæfi í málsniðum vandaðs og hefðbundins íslensks ritmáls og í vönduðu töluðu máli . Efni Málfarsbankans á meðal annars rætur í svörum sem tekin hafa verið saman við málfarsráðgjöf á Íslenskri málstöð og síðar Stofnun Árna Magnússonar í íslenskum fræðum . Notendur geta raðað gagnasöfnunum sjö innbyrðis að eigin ósk með því að draga heiti þeirra með músinni upp eða niður á skjánum . Hægt er að loka fyrir niðurstöður úr tilteknu safni á skjánum . Í vinstra horni neðst er hnappur með tenglum í alla vefi Stofnunar Árna Magnússonar í íslenskum fræðum og samstarfsaðila . Hér má m.a. finna fleiri vefi um mál og málnotkun , á borð við Ritmálssafnið , Risamálheildina , Nýyrðavefinn og ISLEX , auk Málsins og gagnasafna innan þess . Það mun gömul saga og ný að ákveðið rof verður á milli samtímans og þess sem var og er þá oft talað um firringu eða kynslóðabil . Fyrir liðlega fjörutíu árum las eg í blaði að mikill meirihluti þýskra barna hefði ekki hugmynd um hvaðan egg og mjólk kæmi og þótti mér það með miklum ólíkindum en kannski er þetta ekkert skrýtið því að það læra börn sem fyrir þeim er haft . Þau börn og unglingar sem hafa engin tengsl við búskap né reynslu af skepnuhaldi hafa einungis óbeina þekkingu á þessum hlutum og hún er jafnan ótraustari en kunnátta byggð á reynslu . Sama á ugglaust við um aðra þætti sem voru hluti af almennri þekkingu til skamms tíma en eru nú flestum gleymdir og grafnir . Þannig má ætla að ungt fólk velti því nú lítt fyrir sér hvernig fatnaður verður til en myndmál , sem vísar til spuna og vefnaðar , var fyrri kynslóð gagnsætt og lifandi . Eftirfarandi klausa er fengin úr grein sem skáldjöfurinn Stephan G. ritaði árið 1919 og hún gefur nokkra innsýn í veröld sem var : Íslenska alþýðan falast eftir sögu að fyrra bragði þó lítið verði enn sagt annað en ártöl og mannanöfn . Sjálfur söguþráðurinn verður óspunninn enn lengi , og sumt má ekki tæta [ ‘ tæja , vinna ull ’ ] í hann nú , sem til er þó . En hver árbók er þó hnot [ ‘ þáttur ’ ] í þá voð , sem Saga mun útkljá [ ‘ spinna á enda ’ ] , og þær munu rekjast best , sem undnar [ ‘ spunnar ’ ] eru einfaldast ( StGStBr 336 – 337 ( 1919 ) ) . Hætt er við að orðfæri og myndmál í klausunni sé mörgum framandi en athyglisvert er að Stephan heldur sömu mynd í henni allri . Merking sumra þeirra orða sem þar eru er ekki tilgreind í orðabókum . Þetta á t.d. við um orðið hnot í merkingunni ‘ þáttur ’ . Sú merking sem kann að tengjast merkingunni í klausunni er ‘ bandrjúpa ’ en hana er að finna í Íslenskri orðabók . Hér sem endranær er það þó samhengi í raunverulegu notkunardæmi sem sýnir best merkinguna . voð , † váð kv. ‘ ofinn dúkur , klæði , ( ullar ) ábreiða ; segl ( í skáldam . ) ; stórt net ’ ; sbr. fær. váð , nno . våd kv. , sæ. våd kv. í svipaðri merk . , jó . våd og d. vod ‘ nót ’ ; fe . wæ ̄ d ( ne . weed ) ‘ fatnaður ’ , fsax . wa ̄ d og fhþ . wa ̄ t ‘ klæði ’ . Af ie . * ( a ) u ̯ e ̄ - dh - ‘ vefa ’ ; sbr. lith. áudžiu , áusti ‘ vefa ’ og u ̄ ̃ das ‘ álafæri ’ . Sjá vaður ( 1 ) ( hljsk. ) ; ath. auður ( 1 ) og auðinn . Rótskyld orð eru gotn . gawidan ‘ binda saman ’ og gawiss ‘ tengsl ’ ( af ie . * u ̯ edh - ) og sæ. máll . ydd , ödd ‘ taumur , aktaumar ( á uxa ) ’ . Merkingin ‘ nót , net ’ í ísl. orðinu er líkl. komin úr d. vod þar sem sennil. hefur orðið samblöndun á orðunum vaður ( 1 ) og váð . Sjá væða ( 2 ) . voði , † váði k . ‘ háski ; tjón , slys ; hættulegur hlutur , … ’ ; sbr. fær. váði , nno . våde k . , nsæ . våda kv. , fsæ . vaþe k . , d. våde ( fd . wathæ ) í svipaðri merk . Líkl. af vá ( 1 og 2 ) ( < * wanhaðan - eða * waiwaðan - ) . Sjá vá ( 1 og 2 ) og vondur .